ມີໂຈມຕີກັນ ໂດຍໃຊ້ຄຳເວົ້າ ທີ່ບໍ່ສຸພາບ ໃນການໂຕ້ວາທີ ຜູ້ສະໝັກ ປະທານາທິບໍດີ ພັກຣີພັບບລີກັນ 
ຍັງບໍ່ທັນເປັນທີ່ຈະແຈ້ງເທື່ອວ່າ ພວກຜູ້ນຳຂອງພັກຣີພັບບລີກັນ​ ຈະເຮັດແນວໃດ ຈຶ່ງຈະສາມາດຢຸດທ່ານ Trump ທີ່ມີຄະແນນນຳໜ້າ ທັງໃນການຢັ່ງຫາງສຽງ ແລະການນັບຜູ້ຕາງໜ້າ.
ໂດຍເອີ້ນຄູ່ແຂ່ງ ຂອງທ່ານວ່າ Ted ຂີ້ຕົວະ ແລະ Marco ນ້ອຍ ທ່ານ Donald Trump ໄດ້ປ້ອງກັນ ຕໍ່ການກ່າວໂຈມຕີ ຢ່າງຂຸ້ນ ຂ້ຽວຂອງພວກທີ່ຄາດຫວັງວ່າຈະໄດ້ເປັນປະທານາທິບໍດີນຳກັນ ຢູ່ໃນການໂຕ້ວາທີ ໃນແລງວັນພະຫັດວານນີ້ ຊຶ່ງມີຂຶ້ນທ່າມກາງ ຮ່ອງຮອຍ ຂອງການແຕກແຍກກັນຢ່າງເລິກເຊິ່ງຢູ່ພາຍໃນພັກຣີ ພັບບລີກັນ ໃນລະຫວ່າງ ການໂຕ້ວາທີກັນນັ້ນ ສະມາຊິກສະພາສູງຈາກລັດ ຟລໍຣິດາ ທ່ານ Marco Rubio ສະມາຊິກສະພາສູງຈາກລັດ Te- xas ທ່ານ Ted Cruz ແລະຜູ້ປົກຄອງລັດ Ohio ທ່ານ John Kasich ຕ່າງກໍໄດ້ປ່ຽນຜຽນກັນກ່າວໂຈມຕີນັກທຸລະກິດຈາກນິວ ຢອກ ທີ່ປາກົດວ່າກຳລັງກ້າວໄປສູ່ການຈະໄດ້ຮັບການແຕ່ງຕັ້ງໃຫ້ເປັນຜູ້ຕາງໜ້າຂອງພັກ ນັ້ນ ການໂຕ້ວາທີ ຊຶ່ງຈັດໃຫ້ມີຂຶ້ນທີ່ນະຄອນ Detroit ໃນພາກເໜືອຂອງສະຫະລັດແມ່ນເຕັມ ໄປດ້ວຍການຮ້ອງໃສ່ກັນແລະກັນ ການສົບປະໝາດໃນທາງສ່ວນຕົວແລະການໃຫ້ຄວາມ ເຫັນແບບຕະລົກທີ່ບໍ່ສຸຸພາບ ທີ່ໄດ້ຄອບງຳການໂຄສະນາຫາສຽງເອົາຕຳແໜ່ງປະທານາທິ ບໍດີຂອງພັກຣີພັບບລີກັນໃນປີ 2016 ພາຍໃນ 5 ນາທີ ທີ່ການໂຕ້ວາທີເລີ້ມຂຶ້ນ ທ່ານ Trump ເບິ່ງຄືວ່າ ໄດ້ກ່າວເຖິງອະໄວຍະ ວະລັບຂອງທ່ານ ທ່ານ Trump ໄດ້ກ່າວ ພ້ອມກັບຍົກມືຂອງທ່ານຂຶ້ນວ່າ Rubio ເວົ້າວ່າ ຖ້າຂ້ອຍຫາກມີມື ນ້ອຍດັ່ງນັ້ນສິ່ງອື່ນໆອີກກໍຈະນ້ອຍຄືກັນ ຂ້າພະເຈົ້າຂໍຄ້ຳປະກັນວ່າ ບໍ່ມີບັນຫາເລີຍ ຂ້າ ພະເຈົ້າຂໍຄ້ຳປະກັນຕໍ່ທ່ານ ທ່ານ Trump ແມ່ນໝາຍເຖິງການໃຫ້ຄວາມເຫັນຂອງທ່ານ Rubio ໃນອາທິດແລ້ວນີ້ ທີ່ ໄດ້ມີການເບິ່ງກັນຢ່າງກວ້າງຂວາງວ່າເປັນການເວົ້າເຖິງຄວາມສາມາດທາງເພດຂອງນັກ ທຸລະກິດຈາກນິວຢອກນັ້ນ ທ່ານ Rubio ໄດ້ກ່າວປ້ອງກັນ ການໂຈມຕີຂອງທ່ານ ໂດຍເວົ້າວ່າ ທ່ານ Trump ເປັນຜູ້ ເລີ້ມກ່ອນ